Rinoceronte Editora

**Rinoceronte Editora** é unha editorial galega creada en 2005 por iniciativa de Moisés Barcia Rodríguez, o tradutor galego da triloxía *O Señor dos Aneis*, e Penélope Pedreira. Ten a súa sede en Cangas e está especializada na publicación de obras traducidas ao galego. Ademais de Rinoceronte, a empresa tamén ten outros selos editoriais: Sushi Books (creado en 2013 cun catálogo en galego, castelán, catalán e éuscaro), Morgante Edicións (selo de carácter xeneralista de autores galegos e tamén foráneos), Edicións Barbantesa (proxecto creado en maio de 2010 para acoller as novas voces poéticas galegas), e Esplanadi (selo que recolle obras da literatura finesa). En 2011 presentou tamén o selo Pulp Books, centrado na tradución de autores galegos ao castelán e outras linguas (xaponés, catalán, italiano ou alemán), pero xa non se encontra activo.

En 2020 Rinoceronte puxo a funcionar un dicionario de balde en liña castelán-galego dende a súa páxina web. Nel tamén se recollen sinónimos, fraseoloxía e topónimos.

## Traxectoria 
A editorial aposta no seu catálogo pola tradución ó galego de obras de referencia da literatura universal dende as linguas orixinais en que foron escritas. No seu propósito de dar a coñecer en Galicia a obra de novelistas actuais nutriuse fundamentalmente de textos recentes (*best-séllers* nalgúns casos) versionados ó galego dende diversas linguas da periferia con respecto a Galicia (entre elas o húngaro, o finés, o islandés, o hebreo, o italiano, o inglés e o francés). Así mesmo, foi a primeira editorial en publicar unha tradución directa do xaponés ao galego, coa obra *A casa das belas adormentadas*, de Yasunari Kawabata, levada a cabo por Mona Imai.

Ademais de seleccionar para os lectores galegos obras literarias de escritores estranxeiros, a idea que move o proxecto editorial é a de producir libros a prezos competitivos no mercado. A iniciativa empresarial conta co apoio da Asociación de Tradutores Galegos, que pretende buscar saída ás novas promocións de tradutores profesionais formados na Universidade de Vigo, e co aval temporal dos subscritores iniciais do proxecto.

## Coleccións de Rinoceronte 
miniatura|dereita|260px|Rinoceronte Editora en 2018.
O catálogo actual abrangue oito coleccións:
*Colección Nova: narrativa do século XIX en diante.
*Colección Vétera: obras anteriores ó século XIX.
*Colección Magna.
*Colección Contemporánea.
*Colección Clásica.
*Colección Poesía.
*Colección Bagaxe de Peto: obras traducidas nunha versión reducida.
*Colección Novela gráfica.

### Colección Nova 
### Colección Vétera 
### Colección Contemporánea 
### Colección Magna 
### Colección Clásica 
### Colección Poesía 
### Colección Bagaxe de Peto 
### Colección Novela gráfica 
miniatura|dereita|Libros de Rinoceronte Editora da colección Novela gráfica.

## Coleccións de Sushi Books 
miniatura|dereita|220px|Logo de Sushi books.
miniatura|dereita|220px|Colección de libros do selo Sushi Books.
O catálogo actual abrangue tres coleccións:
*Álbum: libros con ilustracións para primeiros lectores.
*Intermedio: obras para público infantil
*Avanzado: literatura para público xuvenil.

### Álbum 
### Intermedio 
### Avanzado 
## Coleccións de Morgante 
O catálogo actual abrangue cinco coleccións:
*Colección Mudanzas: colección principal.
*Colección Cerdedo in the Voyager: obras sobre a historia local de Cerdedo.
*Colección Ensaio.
*Solea Scripsit.
*Fóra de Colección.

## Formatos 
Nun primeiro momento puxeron os seus libros para descargalos gratuitamente en formato PDF da súa páxina, sendo o primeiro en estar dispoñible desta forma o libro de contos *O condutor de autobús que quería ser Deus*, do autor israelí Etgar Keret. Posteriormente a editorial revogou esta medida alegando que esta minguaba as vendas, no canto de promovelas.

## Premios e distincións
*Premio *Fervenzas Literarias* 2011: "Premio Rosalía de Castro á Iniciativa Editorial" pola creación do selo Pulp Books.

## Notas 
## Véxase tamén 
### Outros artigos 
*Distribución editorial galega
### Ligazóns externas 
*Web de Rinoceronte Editora 
*Web de Sushi Books 
*Web de Morgante Edicións 
*Web de Edicións Barbantesa  
*Web de Esplanadi